cyanic-selkie/wikianc huggingface dataset:
Δημήτρης Χασιώτης
Βιογραφικά στοιχεία
Γεννήθηκε στη Βίτσα του Ζαγορίου το 1846. Μετά την αποφοίτησή του από τη Ζωσιμαία Σχολή αρχικά διετέλεσε επί μία πενταετία δάσκαλος στο χωριό Καστανιά της Καλαμπάκας και στη συνέχεια σπούδασε φιλολογία στο Πανεπιστήμιο του Μονάχου και ιατρική στα Πανεπιστήμια της Χάλλε και του Βύρτσμπουργκ στη Γερμανία. Μετά την αποπεράτωση των σπουδών του και την επιστροφή του στην Ήπειρο, εγκαταστάθηκε στα Ιωάννινα. Το 1878 συμμετείχε στο Συνέδριο του Βερολίνου ως αντιπρόσωπος των Ελλήνων της Ηπείρου και παρουσίασε τις επιδιώξεις τους για ένωση με το Βασίλειο της Ελλάδας.
Για την ενέργεια του αυτή καταδιώχτηκε από τις οθωμανικές αρχές με αποτέλεσμα να αναγκαστεί να καταφύγει στην ελεύθερη Ελλάδα και συγκεκριμένα στην Αθήνα. Εκεί σταδιοδρόμησε στο Πανεπιστήμιο των Αθηνών. Συγκεκριμένα, το 1880 έγινε υφηγητής και το 1890 ορίστηκε καθηγητής ιατρικής (ιστολογίας και παθολογικής ανατομίας).
Δημοσίευσε πολλές εργασίες ιατρικού περιεχομένου και απεβίωσε στην Αθήνα κατά το 1897.
Εξωτερικοί σύνδεσμοι
Κατηγορία:Έλληνες ιατροί του 19ου αιώνα Κατηγορία:Καθηγητές Εθνικού και Καποδιστριακού πανεπιστημίου Αθηνών Κατηγορία:Απόφοιτοι της Ζωσιμαίας Σχολής
Αντιπρόεδρος των Σεϋχελλών
Ο Αντιπρόεδρος των Σεϋχελλών είναι το δεύτερο στην ιεραρχία πολιτικό αξίωμα στις Σεϋχέλλες. Η θέση δημιουργήθηκε το 1996.
Πατρίσια Αρκέτ
Στην τηλεόραση, υποδύθηκε το αληθινό μέντιουμ Άλισον ΝτυΜπουά στη μεταφυσική δραματική σειρά Medium για επτά χρόνια (2005-2011). Το 2015 επέστρεψε τηλεοπτικά στην spinoff σειρά του CSI: Λας Βέγκας (CSI: Crime Scene Investigation) με τίτλο CSI: Cyber.
Η Αρκέτ έχει λάβει δύο υποψηφιότητες για Emmy κερδίζοντας ένα στην κατηγορία Α' Γυναικείου Ρόλου σε Δραματική Σειρά το 2005, τέσσερις υποψηφιότητες για Screen Actors Guild Award και τέσσερις για Χρυσή Σφαίρα κερδίζοντας τελικά μία για την ταινία Μεγαλώνοντας. Για την ίδια ταινία βραβεύτηκε το 2015 με το Όσκαρ Β' Γυναικείου Ρόλου.
Εξωτερικοί σύνδεσμοι
Κατηγορία:Βραβευμένες με Όσκαρ Β' Γυναικείου Ρόλου Κατηγορία:Βραβευμένοι με BAFTA Κατηγορία:Βραβευμένες με Χρυσή Σφαίρα Β΄ Γυναικείου Ρόλου Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Κυβέρνηση Τρικούπη (αποσαφήνιση)
Ο όρος «Κυβέρνηση Τρικούπη» μπορεί να αναφέρεται
είτε στις κυβερνήσεις του Σπυρίδωνα Τρικούπη
είτε στις κυβερνήσεις του γιου του Χαρίλαου Τρικούπη
DJ BoBo
Ο Ρενέ Μπάουμαν, επίσης γνωστός ως DJ BoBo (5 Ιανουαρίου 1968), είναι Ελβετός τραγουδιστής. Στις 21 Φεβρουαρίου 2007 επιλέχθηκε να εκπροσωπήσει την Ελβετία στην Eurovision του 2007 με το τραγούδι "Vampires are alive", το οποίο όμως δεν προκρίθηκε στον τελικό.
Βιογραφία
Γεννήθηκε στις 5 Ιανουαρίου 1968 στο Κόλλικεν της Ελβετίας. Αμέσως μετά την αποφοίτησή του από το Λύκειο το 1984, ο Ρενέ Μπάουμαν αποφάσισε να γίνει γευσιγνώστης, όμως εκείνη την εποχή του breakdance και της ηλεκτρονικής ντίσκο, ένιωθε όλο και περισσότερο το κάλεσμα της μουσικής.
Το 1987 βρέθηκε στην πρώτη δεκάδα του γερμανικού διαγωνισμού "Disco Kings'" με το ακροβατικό χορευτικό του στυλ. Στην Ελβετία κέρδισε ακόμα και το διεθνές πρωτάθλημα χορού.
Το 1985 ο DJ Bobo είχε ξεκινήσει την καριέρα του σαν DJ. Ένα χρόνο αργότερα, ήταν φιναλίστ στο Ελβετικό πρωτάθλημα DJing. Δούλεψε σαν DJ στη ντισκοτέκ Don Paco στο Wholen και αργότερα στο Hazyland στη Λουκέρνη κι έτσι είχε τη δυνατότητα να αποκτήσει πολλές εμπειρίες, προτού αποφασίσει να κυκλοφορήσει τον πρώτο του δίσκο.
Το πρώτο single του DJ Bobo, το "I Love You", δημιουργήθηκε στα τέλη του 1989, κάτι που είχε σαν επακόλουθο την πρώτη του περιοδεία σε διάφορες ντισκοτέκ της Ελβετίας. Μετά τα 2 singles "Ladies In The House" (1991) και "Let's Groove On", υπήρξε δεύτερη και τρίτη περιοδεία αντίστοιχα.
Μετά από αυτή τη μεγάλη επιτυχία στα πάτρια εδάφη, είχε σαν αποκορύφωμα το τεράστιο hit "Somebody Dance With Me". Το τραγούδι κυκλοφόρησε στις αρχές του Νοέμβρη του 1992 και το Μάρτιο του 1993 έπιασε την κορυφή των ελβετικών Charts. Ο DJ BoBo ήταν ο πρώτος Ελβετός που πετύχαινε τα τελευταία 16 χρόνια να είναι στο top 10 σε πολλές χώρες σε όλο τον κόσμο και του απονεμήθηκε χρυσός δίσκος στη Γερμανία, την Αυστρία, την Ελβετία, το Ισραήλ και την Αυστραλία.
Με το δεύτερο του hit "Keep On Dancing" (το καλοκαίρι του 1993), ο DJ BoBo απέδειξε ότι δεν ήταν πρόσκαιρη η επιτυχία του: το τραγούδι έπιασε την κορυφή της Ελβετίας, μπήκε στο top 10 σε πολλές άλλες χώρες και στη Γερμανία έγινε χρυσό το single με 250.000 πωλήσεις. Το πολυαναμενόμενο album "Dance With Me" έγινε πλατινένιο στην Ελβετία και παρέμεινε στα charts σε όλη την Ευρώπη για αρκετό καιρό. Το single "Take Control" έγινε χρυσό στη Γερμανία και no1 στα charts πολλών χωρών.
Το καλοκαίρι του 1994, ο DJ BoBo είχε ακόμα μια μεγάλη επιτυχία με το single "Everybody", το οποίο σκαρφάλωσε στο Νo. 2 στα γερμανικά Single Charts και έμεινε εκεί για πολλές βδομάδες, έως ότου έγινε και αυτό πλατινένιο, πουλώντας 500.000 κομμάτια μόνο εκεί. Το φθινόπωρο του ίδιου χρόνου, κυκλοφόρησε το δεύτερο του album "There Is A Party", το οποίο κυκλοφόρησε περιέχοντας το hit "Let The Dream Come True", το οποίο έγινε και αυτό χρυσό. Το Γενάρη του 1995, κυκλοφόρησε το "Love Is All Around", το οποίο μπήκε στα top 10 πολλών χωρών σε όλο τον κόσμο και στη Γερμανία έγινε ο έκτος χρυσός δίσκος στη σειρά.
Κατά τη διάρκεια της περιοδείας του στη Νότια Αμερική, η οποίο έλαβε μέρος τον Γενάρη και τον Μάρτιο, ο DJ BoBo έλαβε πολύ μεγάλη ανταπόκριση από τους θαυμαστές του. Στις αρχές του Μαΐου του 1995, στα βραβεία World Music Awards στο Μονακό βραβεύτηκε ως ο πρώτος σε πωλήσεις τραγουδιστής της Ελβετίας σε όλο τον πλανήτη.
Το καλοκαιρινό hit "There Is A Party" επίσης έκανε πάταγο στα charts, συνοδευόμενο από το φαντασιακό βίντεο, το οποίο τραβήχτηκε από το συνεργείο του Miami Vice. Το καλοκαίρι του 1995, ο DJ BoBo έκανε περιοδεία στα περισσότερα μέρη της Ασίας. Ανάμεσα στα πολλά μέρη που εμφανίστηκε ήταν και το Ολυμπιακό Στάδιο της Σεούλ. Συνέχεια είχε η περιοδεία στην Αυστραλία. Αργότερα τον ίδιο χρόνο, ο DJ BoBo ταξίδεψε σε όλη την Ευρώπη, διασκεδάζοντας πάνω από 400.000 θεατές με το νέο ζωντανό σχήμα, το οποίο αποτελούνταν από 8 άτομα και χορογραφία.
Στις 14 Ιανουαρίου του 1996, ο DJ BoBo παρουσίασε την πρώτη του μπαλάντα "Love Is The Price" στο σόου του Thomas Gottschalk "Wetten Dass". Το Μάρτιο του 1996, ξεκίνησε την πρώτη του περιοδεία στην Ελβετία, με πάνω από 40.000 άτομα κοινό να απολαμβάνουν 10 συναυλίες σε 10 μέρες. Ειδικοί προσκεκλημένοι στην περιοδεία του ήταν οι Backstreet Boys.
Το "Freedom" ήταν ένα ακόμα single το οποίο έγινε χρυσό στη Γερμανία και έγινε ο πρώτος καλλιτέχνης της Dance με 8 χρυσούς δίσκους στη σειρά.
Το καλοκαίρι του '96 ο DJ BoBo και τα μέλη του group του ξεκίνησαν την οργάνωση του τεράστιου 'World In Motion' tour. Αυτό το show, το οποίο ήταν ένας συνδυασμός από μιούζικαλ, συναυλία και show ξεπέρασε κάθε προσδοκία. Ενώ ο DJ BoBo ακόμα ετοίμαζε τα νέα του τραγούδια στο στούντιο, οι προετοιμασίες για την απόδοσή τους στη σκηνή ακόμα συνεχίζονταν. Για το video "Pray" φτιάχτηκε ειδική πίστα και πάνω από 1000 fans παραβρέθηκαν σαν κοινό για τις ανάγκες του βιντεοκλίπ. Στου Μάικλ Τζάκσον το "History tour" ο DJ BoBo ήταν σε θέση να δείξει τη δουλειά που είχε κάνει σε συναυλίες στην Πράγα (160.000 άτομα), Βουκουρέστι (35.000 άτομα), Μόσχα (70.000 άτομα) και Βαρσοβία (70.000 άτομα). Οι 'N SYNC ήταν special guests στις συναυλίες τους. Έτσι μετά τους Backstreet Βoys ανέδειξε άλλο ένα μεγάλο ποπ συγκρότημα.
Με την κυκλοφορία του άλμπουμ "World In Motion" στα τέλη του Σεπτέμβρη του '96 έσπασε όλα τα προηγούμενα ρεκόρ. Τις πρώτες 3 βδομάδες βρέθηκε στο Νο.3 στη Γερμανία και έγινε πλατινένιος για την πώληση 500.000 δίσκων. Στην Ελβετία έγινε 2 φορές πλατινένιος πουλώντας 100,000 δίσκους. Τότε ξεκίνησε την 20ήμερη περιοδεία του στην Ασία. Αυτό που αξίζει να μνημονευθεί από αυτή είναι η εμφάνιση του στην πόλη Γκουανγκζού, (Κίνα) καθώς ήταν ο πρώτος τραγουδιστής της Δύσης που τραγούδησε εκεί.
Το Μάρτη του '97 ο DJ BoBo ξεκίνησε περιοδεία ενός μήνα στη Νότια Αμερική (Βραζιλία, Χιλή, Κολομβία). Την εμφάνιση του στο μεγαλύτερο TV show της Βραζιλίας πάνω από 25 εκατομμύρια άτομα την παρακολούθησαν. Αμέσως μετά γύρισε το video για το single "It's My Life" σε ένα από τα νησιά της Βενεζουέλας. Τον Απρίλη του '97 ο DJ BoBo πήρε στο Μονακό το τρίτο του βραβείο σαν Νο.1 Ελβετός τραγουδιστής στον κόσμο. Λόγω της τεράστιας απήχησης του ο DJ Bobo διοργάνωσε μία extra "World In Motion" περιοδεία. Για άλλη μια φορά εμφανίστηκε σε 20 στάδια σε όλη την Ευρώπη.
Τον Ιούλιο του '97 κυκλοφόρησε το 4ο single "Shadows Of The Night" το οποίο συνοδευόταν από τη Συμφωνική Ορχήστρα της Βιέννης. Το Σεπτέμβρη του '97 μία special έκδοση του "World In Motion" κυκλοφόρησε, η οποία περιείχε τα ακυκλοφόρητα "Can You Hear Me" και τη διασκευή στο τραγούδι των Queen "Radio Gaga". Στα τέλη του Μαρτίου του '98, κυκλοφόρησε το πολυαναμενόμενο single "Where Is Your Love". Για πρώτη φορά έδειξε τις φωνητικές του ικανότητες. Ως τώρα τραγουδούσαν οι κοπέλες του γκρουπ, αυτός έγραφε μουσική και στίχους και έκανε και το ραπάρισμα στα τραγούδια. Το video, το οποίο είχε τα τελευταίας τεχνολογίας μηχανήματα γυρίστηκε σε ένα παλιό κάστρο της Γερμανίας. Στα τέλη του Απρίλη το CD MAGIC κυκλοφόρησε και το οποίο έσπασε όλα τα προηγούμενα ρεκόρ και για άλλη μια φορά βραβεύτηκε ως Νο.1 τραγουδιστής της Ελβετίας στη υφήλιο κατακτώντας πάλι την κορυφή των charts.
Ενώ συνεχιζόταν το 'World In Motion' tour, ο DJ BoBo και μέλη του συγκροτήματος ξεκίνησαν να σχεδιάζουν το νέο τους show με το όνομα Magic show. Αφού η πρεμιέρα του νέου τουρ είχε τόσο μεγάλη επιτυχία τον Αύγουστο του '98, συνεχίστηκε με 35 συναυλίες σε όλη την Ευρώπη. Το τεράστιο αυτό show ήταν ένας συνδυασμός συναυλίας και μαγικών τρικ. Την ίδια στιγμή ο DJ BoBo κυκλοφόρησε το 3ο του single από το album "Celebrate" τον Οκτώβρη του '98.
Το Μάρτη του '99 εξέπληξε τους fans του με το CD The Ultimate Megamix. Βραβεύτηκε ως Νο.1 τραγουδιστής της Ελβετίας στην υφήλιο για 5η φορά στη σειρά. Αμέσως μετά έκαναν άλλες 5 τεράστιες συναυλίες του Magic Show tour τον Ιούνιο του '99. Εν τω μεταξύ το album "Level 6" κυκλοφόρησε τον Οκτώβρη του '99 και αμέσως έπιασε κορυφή στην Ελβετία και έγινε πλατινένιο και στη Γερμανία χρυσό. Πριν το άλμπουμ το single "Together" πήγε Νο1 σε πολλές χώρες. Μέχρι τότε το Mystasia "The Land Beyond Your Dreams" show το παρακολούθησαν πάνω από 110.000 άτομα σε 19 στάδια σε όλη την Ευρώπη. Κατά τη διάρκεια του κυκλοφόρησε το 2ο single "Lies", το οποίο ήταν και το αγαπημένο του τραγούδι από το album "Level 6". Την Άνοιξη του 2000 βραβεύτηκε ως Νο.1 τραγουδιστής της Ελβετίας στην υφήλιο για 6η φορά στη σειρά, κάτι που δεν είχε ξανασυμβεί στο παρελθόν.
Ο DJ BoBo και ο Axel έφτιαξαν το album "Planet Colors" δουλεύοντας 7 μήνες πάνω σε αυτό. Κυκλοφόρησε το Φεβρουάριο του 2001. Κάθε κομμάτι αντιπροσώπευε και ένα χρώμα και τη σημασία τους σε σχέση με τα συναισθήματα. Μεταξύ αυτών ήταν και το ντουέτο με την Irene Cara "What A Feeling" το οποίο ήταν τεράστια επιτυχία παλιότερα.
Με αφορμή τη συμπλήρωση 10 χρόνων καριέρας κυκλοφορεί το album "Celebration" τον Απρίλη του 2002. Ηχογράφησε τα ντουέτα με τις No Angels το "Where Is Your Love", με τη Μέλανι Θόρντον το "Love Of My Life", με την Emilia το "Everybody", με την Irene Cara το "What A Feeling", με ATC το "Together", με Τone το "Lonely For You" και με τον Gölä το "Tell Me Why".
Το Φεβρούριο του 2003 κυκλοφόρησε το 9ο του album "Visions". Το album αυτό ήθελε να έχει κάτι το διαφορετικό και έτσι τα περισσότερα κομμάτια ήταν μπαλάντες. Τα 10 από τα 14 τα έγραψε μαζί με τον Axel, ο οποίος είχε πάρει το βραβείο "καλύτερου παραγωγού του 2001". Τέλη Μαρτίου του 2003 ξεκίνησε το νέο του show the "Visions"- Tour. Αμέσως ακολούθησε η μεγαλύτερη επιτυχία της καριέρας του, το "Chihuahua".
Αρχικά η Coca Cola της Ισπανίας έψαχνε καλλιτέχνη να γράψει ένα μάμπο κομμάτι μέσα σε 10 μέρες για τη διαφήμιση, όπερ και εγένετο και μέσα σε λίγες βδομάδες ήταν Νο.1 στα chart της Ισπανίας. Τέλη Μαρτίου κυκλοφόρησε και στη Γαλλία, μπήκε κατευθείαν στο Νο.12 του chart μετά από μερικές βδομάδες έφτασε στο Νο.1 και έγινε η μεγαλύτερη επιτυχία του καλοκαιριού.
To 2006 έκανε ντουέτο με την ντίβα των 80's Sandra στο κομμάτι "Secrets Of Love". Τα γυρίσματα του video-clip έγιναν στην "Disneyland" του Παρισιού.
Μετά από 14 χρόνια καριέρας ήταν πλέον χρόνος να κυκλοφρήσει το πρώτο official "Greatest Hits" album. Για να ευχαριστήσει τους θαυμαστές του έκανε συναυλία με δωρεάν είσοδο, τα οποία περιέχονταν στο cd. Την 1η Αυγούστου στο Ένγκελμπεργκ της Ελβετίας δημιουργήθηκε ειδική ανοιχτή στέγη σε σχήμα οροσειράς. Ζητήθηκε από το κοινό να φοράνε κόκκινα μπλουζάκια για να σχηματίσουν την Ελβετική σημαία: 10.000 άτομα παραβρέθηκαν και αυτή η συναυλία ήταν η μεγαλύτερη που έχει γίνει ποτέ στο Engelberg.
Στις 21 Φεβρουαρίου 2007 επιλέχθηκε να εκπροσωπήσει την Ελβετία στην Eurovision του 2007 με το τραγούδι "Vampires are alive", το οποίο όμως δεν προκρίθηκε στον τελικό. Στις 11 Απριλίου 2008 κυκλοφόρησε το album "Οle Ole the Party", το οποίο περιέχει 5 καινούργια τραγούδια και τα υπόλοιπα είναι παλιές επιτυχίες. Επίσης πηρε ένα "Walk of fame" βραβείο στη Γερμανία.
Οικογένεια
Στις 9 Αυγούστου του 2001 ο Μπάουμαν παντρεύτηκε τη Νάνσι Ρεντζ στον κήπο του κάστρου Gütsch ακριβώς μετά τη Λουκέρνη. Τα μέλη του συγκροτήματος τραγούδησαν κατά τη διάρκεια του γάμου.
Στις 8 Οκτωβρίου γεννήθηκε το πρώτο του παιδί, ο Jamiro, οπότε και ο ίδιος δήλωσε ότι η οικογένεια πλέον ήταν το πιο σημαντικό πράγμα για εκείνον. Για τη γυναίκα του και τον γιο του έγραψε το τραγούδι "Do You Remember" κατά τη διάρκεια της εγκυμοσύνης. Η οικογένεια του είναι πάντα παρούσα στις συναυλίες του όπου και αν πηγαίνει.
Τον Οκτώβρη του 2006 γεννήθηκε η κόρη του, Kayley. Τον ίδιο μήνα ο DJ BoBo έγινε μέλος της οργάνωσης World Food Program των Ηνωμένων Εθνών ως εκπρόσωπος της Ελβετίας μαζί με τους Ροναλντίνιο, Σεζάρια Έβορα και τον μαραθρονοδρόμο Πολ Τεργκάτ. Η οργάνωση αυτή πετυχαίνει κάθε χρόνο να δίνει τροφή σε 100 εκατομμύρια κόσμο σε 80 χώρες, από τα οποία τα 60 εκατομμύρια είναι παιδιά.
Εξωτερικοί σύνδεσμοι
Κατηγορία:Συμμετέχοντες στο διαγωνισμό τραγουδιού Eurovision με την Ελβετία Κατηγορία:Διαγωνισμός Τραγουδιού Eurovision 2007 Κατηγορία:Συμμετέχοντες στη Eurovision Κατηγορία:Ελβετοί τραγουδιστές Κατηγορία:Νικητές World Music Awards Κατηγορία:Eurodance μουσικοί
Νεοχωράκι Βοιωτίας
Το  Νεοχωράκι είναι χωριό του δήμου Θηβαίων του νομού Βοιωτίας. Βρίσκεται νοτιοανατολικά της Θήβας, στην κοιλάδα του Ασωπού. Έχει πληθυσμό 515 κατοίκους, σύμφωνα με την απογραφή του 2011.
Μέχρι το 1953 ονομαζόταν Νεοχώρι οπότε και μετονομάστηκε σε Νεοχωράκι, για να ξεχωρίζει από το γειτονικό Νεοχώρι του δήμου Θεσπιέων.
Παραπομπές
Κατηγορία:Χωριά του δήμου Θηβαίων Κατηγορία:Χωριά του νομού Βοιωτίας
Μεσογειακοί Αγώνες 2005
Οι ΧV Μεσογειακοί Αγώνες διεξήχθησαν στην Αλμερία της Ισπανίας από τις 24 Ιουνίου ως τις 3 Ιουλίου 2005. Συμμετείχαν 3.214 αθλητές, που ήταν νέο ρεκόρ στην ιστορία των αγώνων: 2.134 άνδρες και 1.080 γυναίκες από 21 χώρες της Μεσογείου. Διεξήχθησαν 258 αγωνίσματα, τα περισσότερα στην ιστορία των αγώνων, από 27 αθλήματα.
Αθλήματα
Τα αθλήματα που διεξήχθησαν στους ΧV Μεσογειακούς Αγώνες ήταν:
Εξωτερικοί σύνδεσμοι
2005 Κατηγορία:Αθλητισμός στην Ισπανία Κατηγορία:Πολυαθλητικές διοργανώσεις το 2005
Μαντούντα
Η Μαντούντα (αγγλικά / σουαχίλι: Madunda), είναι ένας μικρός οικισμός που διοικητικά ανήκει στο Αγροτικό Τμήμα Μαουένγκι (Mawengi Rural Ward), στην Περιοχή Λουντέουα (Ludewa District), στην Περιφέρεια Ντζόμπε (Njombe Region) της Τανζανίας. Περιβάλλεται από τα Όρη Λίβινγκστον, από τα οποία μπορεί να δει κανείς τη Λίμνη Μαλάουι (Lake Malawi).
Η υλοτομία είναι η κύρια απασχόληση των κατοίκων της. μικρογραφία|αριστερά|Ο Gerold Pangisa Haule, ιδρυτής και πρώτος Διευθυντής του Δευτεροβάθμιου Σχολείου της Μαντούντα (Madunda Secondary School). Το Δευτεροβάθμιο Σχολείο της Μαντούντα (Madunda Secondary School), ένα οικοτροφείο το οποίο βασίζεται στην πρωτοβουλία των γονέων, βρίσκεται εκεί, πλησίον της Καθολικής εκκλησίας. Το σχολείο και η περιοχή υποστηρίζονται από την οργάνωση Afrikahilfe Schondorf, η οποία έχει προμηθεύσει προϊόντα για το σχολείο και ένα ιατρείο που διευθύνεται από την τοπική εκκλησία.
Το Αγροτικό Τμήμα Μίλο βρίσκεται περί τα 15 χλμ. ανατολικά της Μαντούντα (Madunda)
Σημειώσεις
<references responsive="0" group="Σημ." /> <references group="Παρ. Σημ." />
Παραπομπές
Κατηγορία:Οικισμοί της Τανζανίας Κατηγορία:Οικισμοί της Περιφέρειας Ντζόμπε Κατηγορία:Κατοικημένες περιοχές στη Περιφέρεια Ντζόμπε
Not For Broadcast
Το Not For Broadcast είναι full-motion video βιντεοπαιχνίδι προσομοίωσης προπαγάνδας που αναπτύχθηκε από το βρετανικό στούντιο NotGames και κυκλοφόρησε από την tinyBuild. Κυκλοφόρησε με το πρώτο του επεισόδιο σε early access στις 30 Ιανουαρίου του 2020. Το πλήρες παιχνίδι, που συμπεριλαμβάνει το τρίτο και το τελευταίο επεισόδιο, κυκλοφόρησε παγκοσμίως στις 25 Ιανουαρίου του 2022.
Τρόπος παιχνιδιού
Στο Not For Broadcast, ο παίκτης αναλαμβάνει το ρόλο του Alex Winston, ενός διευθυντή στούντιο που είναι υπεύθυνος για την παραγωγή μιας ζωντανής τηλεοπτικής εκπομπής. Χρησιμοποιώντας ένα μηχανισμό ανάμειξης εικόνων, ο παίκτης επιλέγει ποιες λήψεις από την κάμερα θα μεταδοθούν και είναι υπεύθυνος για τη λογοκρισία οποιασδήποτε ακατάλληλης γλώσσας, αποσιωπώντας την κατά τη μετάδοση. Για να διατηρήσει την τηλεθέαση σε υψηλά επίπεδα, ο παίκτης πρέπει επίσης να χρησιμοποιήσει μια οθόνη κυματομορφής για να ελέγξει τις παρεμβολές και να λάβει στρατηγικές αποφάσεις σχετικά με τις διαφημίσεις και τους τίτλους που θα προβάλλονται κατά τη διάρκεια των διαλειμμάτων της εκπομπής.
Εκτός από την εργασία του στο στούντιο, ο παίκτης έχει επίσης ιδιωτική ζωή και οικογένεια εκτός της αίθουσας εκπομπής. Αυτή η πτυχή του παιχνιδιού αναπαρίσταται μέσω ενός "συστήματος συμβάντων" επιλογών βασισμένων σε κείμενο σε μορφή οπτικού μυθιστορήματος, στο οποίο ο παίκτης πρέπει να λάβει αποφάσεις με βάση σύντομα τμήματα για την προσωπική του ζωή. Αυτές οι επιλογές μπορούν να επηρεάσουν τις σχέσεις του παίκτη με την οικογένειά του και μπορούν επίσης να επηρεάσουν το τι συμβαίνει στην αίθουσα εκπομπών. Στο τέλος κάθε ημέρας εκπομπής, ο παίκτης βαθμολογείται με βάση την απόδοσή του και του δίνεται η δυνατότητα να παρακολουθήσει την εκπομπή του και να επανεξετάσει αχρησιμοποίητο υλικό.
Πλοκή
Το Not For Broadcast διαδραματίζεται σε μια εναλλακτική εκδοχή του Ηνωμένου Βασιλείου από το 1984 έως το 1991. Ο χαρακτήρας του παίκτη, ο Alex Winston, εργάζεται στον μεγαλύτερο τηλεοπτικό φορέα της χώρας, το Channel One, ως διευθυντής στούντιο για τις Εθνικές Νυχτερινές Ειδήσεις. Στην αρχή του παιχνιδιού, το ακροαριστερό προοδευτικό πολιτικό κόμμα Advance, με επικεφαλής την Julia Salisbury και τον Peter Clement, κερδίζει μια αιφνιδιαστική εκλογική νίκη και αρχίζει να εφαρμόζει μια σειρά από ριζοσπαστικές μεταρρυθμίσεις. Με την πάροδο του χρόνου, το Advance γίνεται όλο και πιο αυταρχικό στη διακυβέρνησή του, συμπεριλαμβανομένου του περιορισμού της ελευθερίας του Τύπου και της απαίτησης λογοκρισίας αντικυβερνητικών δηλώσεων. Σε απάντηση, σχηματίζεται μια ομάδα αντίστασης με την ονομασία Disrupt για να αντιταχθεί στην ατζέντα της Advance.
Καθώς η ιστορία εξελίσσεται, το Channel One εθνικοποιείται, η Disrupt στιγματίζεται ως τρομοκρατική ομάδα και ο Peter Clement πεθαίνει. Αργότερα, ο εκπρόσωπος της Disrupt Άλαν Τζέιμς ζητά από τον Άλεξ να χειραγωγήσει την εκπομπή για να ξεκινήσει μια εξέγερση κατά της κυβέρνησης Advance. Ανάλογα με τις ενέργειες του παίκτη, ο πύργος εκπομπής μπορεί να κατεδαφιστεί και το Channel One να διακόψει προσωρινά τη λειτουργία του. Το National Nightly News μετονομάζεται σε πρόγραμμα soft media με την ονομασία NNN και αργότερα σε talk show με την ονομασία The Nightly Show. Το παιχνίδι έχει δεκατέσσερις διαφορετικούς πιθανούς επιλόγους ανάλογα με τις ενέργειες και την πολιτική στάση του παίκτη.
Το παιχνίδι θέτει ισχυρά ερωτήματα για την ικανότητα των μέσων ενημέρωσης να επηρεάζουν την κοινή γνώμη, την ευθύνη των δημοσιογράφων και τη δύναμη της πολιτικής στη διαμόρφωση του κόσμου. Με τους πολλούς δυνατούς επιλόγους που προσφέρει, το "Not For Broadcast" είναι ένα παιχνίδι που προκαλεί τον παίκτη να σκεφτεί βαθιά για τις επιλογές του και τις συνέπειες που αυτές έχουν στον κόσμο γύρω του.
Εξωτερικοί σύνδεσμοι
Κατηγορία:Βιντεοπαιχνίδια του 2022 Κατηγορία:Βιντεοπαιχνίδια ανεπτυγμένα στο Ηνωμένο Βασίλειο Κατηγορία:Βιντεοπαιχνίδια με εναλλακτικούς τερματισμούς Κατηγορία:Βιντεοπαιχνίδια τοποθετημένα στην Ευρώπη Κατηγορία:Βιντεοπαιχνίδια των Windows Κατηγορία:Βιντεοπαιχνίδια τοποθετημένα στα 1980s Κατηγορία:Βιντεοπαιχνίδια τοποθετημένα στα 1990s Κατηγορία:Δυστοπικά βιντεοπαιχνίδια Κατηγορία:Αποκλειστικότητες των Windows
Κοινοτικό σήμα
Κοινοτικό σήμα θεωρείται κάθε σημείο επιδεκτικό γραφικής παραστάσεως, ικανό να διακρίνει τα προϊόντα ή τις υπηρεσίες μίας επιχείρησης από εκείνα άλλων επιχειρήσεων.
Κοινοτικά σήματα μπορούν να αποτελέσουν ιδίως: ονόματα φυσικών ή νομικών προσώπων, λέξεις, ψευδώνυμα, επωνυμία επιχείρησης, λογότυπο, απεικονίσεις, σχέδια, γράμματα, αριθμοί, το σχήμα ενός προϊόντος, το σχήμα μίας συσκευασίας, τίτλος εφημερίδας ή περιοδικού.
Το κοινοτικό σήμα, μέσω, μιας ενιαίας διαδικασίας ενώπιον του Γραφείου Εναρμόνισης στην Εσωτερική Αγορά (ΟΗΜΙ), επιτρέπει την καταχώριση ενός σήματος που θα επωφελείται ενιαίας προστασίας και θα παράγει τα αποτελέσματά του σε ολόκληρη την κοινοτική επικράτεια.
Με βάση μία μοναδική αίτηση που υποβάλλεται στο ΟΗΜΙ, το κοινοτικό σήμα έχει έναν ενιαίο χαρακτήρα, με την έννοια ότι παράγει τα ίδια αποτελέσματα με το σύνολο της Ευρωπαϊκής Κοινότητας
Δικαιούχοι κοινοτικών σημάτων
Δικαιούχοι κοινοτικών σημάτων δύνανται να είναι τα φυσικά ή νομικά πρόσωπα, συμπεριλαμβανομένων των φορέων δημοσίου δικαίου, που είναι:
Προϋποθέσεις κοινοτικού σήματος
Για να γίνεται δεκτό ένα κοινοτικό σήμα θα πρέπει να προϋποθέτει τα εξής:
Δικαιώματα
Αντίθετα το δικαίωμα που παρέχεται με το κοινοτικό σήμα δεν επιτρέπει στο δικαιούχο του να απαγορεύει σε τρίτο τη χρήση, για εμπορικούς σκοπούς :
Αίτηση κοινοτικού σήματος
Κατ’ επιλογή του αιτούντος, η αίτηση κοινοτικού σήματος κατατίθεται είτε στο ΟΗΜΙ, είτε στην κεντρική υπηρεσία της βιομηχανικής ιδιοκτησίας ενός κράτους μέλους ή στο γραφείο σημάτων της Benelux. Αυτή η υπηρεσία ή γραφείο θα πρέπει τότε να ενεργήσει για τη διαβίβαση της αίτησης στο ΟΗΜΙ εντός προθεσμίας 2 εβδομάδων από την κατάθεση. Η αίτηση θα πρέπει να συνοδεύεται από διάφορα έγγραφα και πληροφορίες (συγκεκριμένα αίτηση καταχώρισης, στοιχεία που να επιτρέπουν την αναγνώριση ταυτότητας του αιτούντος και του πίνακα προϊόντων ή υπηρεσιών για τα οποία ζητείται η καταχώριση) και συνεπάγεται την καταβολή τέλους κατάθεσης και, κατά περίπτωση, ενός ή περισσότερων τελών ανά κλάση.
Όποιος καταθέσει ένα σήμα σε ένα από τα κράτη που μετέχουν στη σύμβαση του Παρισιού απολαμβάνει για την κατάθεση μιας αίτησης κοινοτικού σήματος για το ίδιο σήμα, δικαιώματος προτεραιότητας επί 6 μήνες από την ημερομηνία κατάθεσης της πρώτης αίτησης.
Διαδικασία καταχώρησης
Η κατάθεση μιας αίτησης κοινοτικού σήματος θα πρέπει να συνοδεύεται υποχρεωτικά από μία διπλή έρευνα, που θα πραγματοποιείται από το ΟΗΜΙ και τα εθνικά γραφεία βιομηχανικής ιδιοκτησίας, για τα σήματα ή τις προηγούμενες αιτήσεις σημάτων, κοινοτικές ή εθνικές.
Ο αιτών δύναται ανά πάσα στιγμή να αποσύρει την αίτηση του για κοινοτικό σήμα ή να περιορίσει τον κατάλογο προϊόντων και υπηρεσιών που περιλαμβάνονται σε αυτό. Αν ικανοποιούνται οι προϋποθέσεις τις οποίες οφείλει να πληροί η αίτηση κοινοτικού σήματος, αυτή δημοσιεύεται.
Διάρκεια και ανανέωση
Η διάρκεια της καταχώρησης του κοινοτικού σήματος είναι δεκαετή από την ημερομηνία κατάθεσης της αίτησης. Η καταχώρηση μπορεί να ανανεωθεί για δεκαετείς περιόδους.
Εντός 5 ετών από την ημερομηνία καταχώρισης, ένα κοινοτικό σήμα θα πρέπει να χρησιμοποιηθεί πραγματικά από τον κάτοχο στην Κοινότητα για τα προϊόντα και τις υπηρεσίες για τις οποίες καταχωρήθηκε.
Παραίτηση, έκπτωση και ακυρότητα
Το κοινοτικό σήμα μπορεί να αποτελέσει το αντικείμενο παραίτησης για το σύνολο ή μέρος των προϊόντων ή υπηρεσιών για τα οποία έχει καταχωρηθεί. Με βάση αίτηση που υποβάλλεται στο Γραφείο Εναρμόνισης στην Εσωτερική Αγορά (ΟΗΜΙ) και μετά από εξέταση, ο κάτοχος ενός κοινοτικού σήματος μπορεί να κηρυχθεί έκπτωτος των δικαιωμάτων του αν:
Διαδικασία προσφυγής
Μια διαδικασία προσφυγής μπορεί να υποβληθεί κατά κάθε απόφασης των εξεταστών, των τμημάτων ανακοπής, του τμήματος διαχείρισης των σημάτων και των νομικών ζητημάτων, και των τμημάτων ακύρωσης του ΟΗΜΙ. Το κείμενο του κανονισμού ορίζει τα πρόσωπα που δικαιούνται να υποβάλλουν προσφυγή, την προθεσμία και τη μορφή αυτής και προσδιορίζει τις προϋποθέσεις προδικαστικής αναθεώρησης, την εξέταση της προσφυγής, την απόφαση επί της προσφυγής και την προσφυγή ενώπιον του δικαστηρίου.
Παραποίηση - Απομίμηση
Τα κράτη μέλη είναι επιφορτισμένα με τον καθορισμό στις επικράτειες τους περιορισμένου αριθμού εθνικών δικαστικών αρχών πρώτης και δεύτερης βαθμίδας που θα έχουν αποκλειστική ιδιότητα για:
Όταν διαπιστώνεται ένα γεγονός παραποίησης-απομίμησης, το δικαστήριο των κοινοτικών σημάτων που είναι επιφορτισμένο με το φάκελο εκδίδει εντολή με την οποία απαγορεύεται στον εναγόμενο να συνεχίσει τις ενέργειες του. Λαμβάνει επίσης τα κατάλληλα μέτρα για την εγγύηση της τήρησης της απαγόρευσης αυτής.
Πηγές
Κατηγορία:Διανοητική ιδιοκτησία
Σβάρτιφος
thumb|240px|Ο καταρράκτης το καλοκαίρι Ο Σβάρτιφος (Svartifoss) (Μαύροι Καταρράκτες) είναι καταρράκτης στο Εθνικό Πάρκο Σκαφτάφελλ στην Ισλανδία και ένα από τα πιο δημοφιλή αξιοθέατα του πάρκου. Περιβάλλεται από στήλες σκούρας λάβας, στις οποίες χρωστά το όνομά του. Οι εξαγωνικές στήλες μορφοποιήθηκαν από την ροή λάβας που έπηξε αργά και δημιούργησε κρυστάλλωση. Παρόμοιες αλλά πιο διάσημες μορφοποιήσεις συναντώνται στην Βόρεια Ιρλανδία στο Giant’s Causeway και στο νησί Στάφφα στη Σκωτία.
Οι στήλες αυτές βασάλτη ενέπνευσαν Ισλανδούς αρχιτέκτονες, γεγονός που είναι ορατό στην εκκλησία Hallgrímskirkja στο Ρέικιαβικ καθώς και στο Εθνικό Θέατρο.
Εξωτερικοί σύνδεσμοι
Κατηγορία:Γεωγραφία της Ισλανδίας Κατηγορία:Καταρράκτες
Λιβυκό Πέλαγος
Λιβυκό Πέλαγος ονομάζεται το τμήμα της Μεσογείου θάλασσας που βρίσκεται μεταξύ των νότιων ακτών της Κρήτης και των ακτών της βόρειας Αφρικής. Αναφορές με το όνομα αυτό, βρίσκουμε από την αρχαιότητα σε συγγραφείς όπως ο Πολύβιος (3ος αι. π.Χ.), ο Στράβων (1ος αι. π.Χ.) και ο Πλούταρχος (1ος αι. μ.Χ.).
Στη θαλάσσια αυτή περιοχή και κοντά στην Κρήτη, βρίσκονται αρκετές ελληνικές νησίδες όπως η Γαύδος, η Γαυδοπούλα (ή Γαυδόπουλο ή Γκοτζόπουλο), το Κουφονήσι (αρχαία Λεύκη), η  Χρυσή, το Λουτρό Χανίων, η Κονίδα, το Μικρονήσι, τα Παξιμάδια κ.ά. και ασκείται αλιεία με χαμηλή όμως απόδοση. Επίσης υπάρχουν ορισμένες νησίδες κοντά στα ανατολικά παράλια της Λιβύης, όπως η Μπαρντά (Πλατέα), η Ουλμπά και η Γουατιά.
Το Λιβυκό Πέλαγος ονομάζεται και Νότιο Κρητικό Πέλαγος από την Υδρογραφική Υπηρεσία του Πολεμικού Ναυτικού, ενώ και οι δύο ονομασίες είναι αποδεκτές από το ΥΠΕΘΑ.
Στολή υπηρεσίας
Στολή υπηρεσίας ονομάζεται η στολή που φορούν κατά την διάρκεια της υπηρεσίας τους τα πρόσωπα των ενόπλων δυνάμεων, των σωμάτων ασφαλείας και των υπηρεσιών πολιτικής προστασίας. Διαφέρει από την στολή εξόδου ή την στολή παρατάξεων ή παρελάσεων.
Στον σύγχρονο ελληνικό στρατό ξηράς η στολή υπηρεσίας αποτελείται από μαύρες αρβύλες, παντελόνι εργασίας, χιτώνιο εργασίας και τζόκεϋ-όλα σε σχέδιο παραλλαγής ( Μέχρι τις αρχές της δεκαετίας του 90 η στολή υπηρεσίας του στρατού ξηράς ήταν μονόχρωμη φαιοπράσσινου χρώματος και της πολεμικής αεροπορίας μονόχρωμη μπλέ ). Διαφέρει από τη στολή εξόδου η οποία μέχρι πρόσφατα φερόταν από τους κληρωτούς αλλά και από τη στολή παρατάξεων ή παρελάσεων των αξιωματικών που είναι κυρίως για επίσημες εμφανίσεις. Τα διακριτικά του βαθμού των στρατιωτών-αξιωματικών είναι καφέ-μαύρου χρώματος ώστε να μην φαίνονται εύκολα κατά τη διάρκεια του ένοπλου αγώνα. Τα χρώματα και σχήματα της παραλλαγής διαφέρουν από χώρα σε χώρα, από σώμα σε σώμα αναλόγως του εδάφους και του πεδίου που δραστηριοποιείται ο ένοπλος σχηματισμός.
Στις παλαιότερες εποχές όταν οι εργασίες του στρατοπέδου απασχολούσαν περισσότερο τους στρατιώτες, υπήρχε και ειδική στολή η οποία συνίστατο σε φαρδύ χιτώνιο και παντελόνι από μονόχρωμο ύφασμα καφέ, υπόλευκο ή φαιό-γκρίζο και ονομαζόταν στα γαλλικά "tenue de corvée", από όπου προήλθε και η ελληνική απόδοση στολή αγγαρείας. Μέχρι τον Β΄ Παγκόσμιο Πόλεμο η στολή αγγαρείας του ιππικού λεγόταν στα γαλλικά "tenue d' ecurie" και έμοιαζε με φαρδιά πουκαμίσα.
Παραπομπές
Κατηγορία:Στολές
Αγαπημονισμός
Το θρησκευτικό κίνημα των Αγαπημονιτών (Agapemonites) ή της «Κοινότητας του Υιού τού Ανθρώπου», ήταν μια χριστιανική θρησκευτική ομάδα ή αίρεση που σύστησε το 1846, κατ’ επίδραση των Γερμανών Μυστικών, ο ιατρός και κατόπιν ιερέας Ερρίκο James Prince (1811-1899), με κέντρο το κοινόβιο της ιεράς μονής τής Αγάπης στην Αγγλία.
Ο Prince, που θεωρούσε τον εαυτό του ως ενσάρκωση του Αγίου Πνεύματος, το 1849 ανήγγειλε το τέλος τού κόσμου, προσελκύοντας ευάριθμους οπαδούς (Lampeter Brethren). Το 1890 το κίνημα ενδυναμώθηκε με την εξάπλωσή της στους κύκλους τού «Στρατού τής Σωτηρίας», από τους οποίους προήλθε και ο διάδοχος του Prince, ο John Hugh Smyth-Pigott (θ3ι ναι ξξσοισ?ησκ Ο Smyth-Pigott, που εκλάμβανε και αυτός τον εαυτό του ως Θείο πρόσωπο/Μεσσία (τ.έ. ως τον ίδιο τον Χριστό), είχε ως έδρα του («ενδιαίτημα της Αγάπης») το Spaxton, ένα χωριό στην περιοχή Quantocks τού Sedgemoor (επαρχία τής Somersetshire στη νοτιοδυτική Αγγλία), ενώ, στη συνέχεια, ίδρυσε την πρώτη «Εκκλησία τής Αγάπης» στο Λονδίνο. Λίγα χρόνια αργότερα, το κίνημα έχασε τους περισσότερους οπαδούς του.
Βιβλιογραφία
Κατηγορία:Χριστιανικά δόγματα
Γενικό Συμβούλιο (Ανδόρρα)
μικρογραφία|Το λογότυπο του Γενικού Συμβουλίου της Ανδόρρας Το Γενικό Συμβούλιο της Ανδόρρας (Consell General d'Andorra), ή αλλιώς Consell General de les Valls (Γενικό Συμβούλιο των Κοιλάδων), είναι το μονοθάλαμο κοινοβούλιο της Ανδόρρας του οποίου οι συνεδριάσεις λαμβάνουν χώρα στο Casa de la Vall.
Εκλογές
Έχει 28 έδρες, οι κάτοχοι των οποίων εκλέγονται κάθε τέσσερα χρόνια. 14 από αυτές εκλέγονται αναλογικά σε εθνική εκλογική περιφέρεια, και οι υπόλοιπες 14 κατανέμονται στις 7 ενορίες που απαρτίζουν τη χώρα. Αυτή η μέθοδος εκλογής άρχισε να ισχύει το 1997, όταν θεσμοθετήθηκε η εθνική εκλογική περιφέρεια. Πριν από τότε κάθε ενορία εξέλεγε 4 βουλευτές.
Το Συμβούλιο, το οποίο βρίσκεται υπό τους συμπρίγκιπες, εκλέγει τον αρχηγό της κυβέρνησης. Στη συνέχεια ορίζει την κυβέρνηση, η οποία αποτελείται από τουλάχιστον επτά υπουργούς. Η προεδρία του Γενικού Συμβουλίου της Ανδόρρας ανήκει στον Γενικό Σύνδικο, ο οποίος επί του παρόντος είναι ο Βισένς Ματέου Ζαμόρα και από τον Υποσύνδικο. Ελλείψει αυτών, την προεδρία αναλαμβάνει ο σύμβουλος της ενορίας του Κανίλιο.
Ιστορικές σημειώσεις
Σημειώνεται ότι το σημερινό κοινοβούλιο της Ανδόρρας αποτελεί συνέχεια του Συμβουλίου της Γης (Consell de la Terra), που ιδρύθηκε στις 11 Φεβρουαρίου 1419.
Η ποιητική του χώρου
Η ποιητική του χώρου είναι τίτλος βιβλίου του Γκαστόν Μπασελάρ που δημοσιεύτηκε το 1958. Ο Μπασελάρ εφαρμόζει τη μέθοδο της φαινομενολογίας στην αρχιτεκτονική, θεμελιώνοντας την ανάλυσή του όχι σε διαδιδόμενες αρχές (όπως συνήθιζαν κατά την εποχή του διαφωτισμού να θεωρούν για την αρχιτεκτονική) αλλά σε ζωντανή εμπειρία της αρχιτεκτονικής. Έτσι οδηγείται να θεωρήσει χωρικούς τύπους όπως η σοφίτα, το κελάρι, τα συρτάρια και άλλα παρόμοια. Το βιβλίο αυτό αναμφίβολα παρακινεί τους αρχιτέκτονες να θεμελιώσουν το έργο τους μάλλον στις εμπειρίες που θα δημιουργήσει παρά σε αφηρημένη λογική βάση που ίσως αγγίξει τους θεατές και χρήστες του αρχιτεκτονικού έργου, αλλά ίσως και όχι. Είναι για την αρχιτεκτονική της φαντασίας!
Ποιητικη του χωρου Κατηγορία:Αρχιτεκτονική
Αυτοκινητόδρομος 71 (Ελλάδα)
Παραπομπές
Κατηγορία:Αυτοκινητόδρομοι της Ελλάδας
Αγαπισμός
Ο Αγαπισμός είναι ηθικιστική ιδεολογία ή ένα φιλοσοφικό σύστημα, που βασίζεται αποκλειστικώς και μόνο στην αγάπη. Οι ιστορικές ρίζες τού Αγαπισμού ανάγονται στον Ωριγένη, στους Αγαπημονίτες, στο κίνημα του Ρομαντισμού και στη Διεθνή τής Αγάπης (International of Love).
Βιβλιογραφία
Κατηγορία:Αγάπη
Λεοντάρι Βοιωτίας
Το  Λεοντάρι είναι χωριό του Δήμου Αλιάρτου του Νομού Βοιωτίας. Βρίσκεται δυτικά της Θήβας, πολύ κοντά στις Θεσπιές. Έχει πληθυσμό 904 κατοίκους, σύμφωνα με την Απογραφή του 2011. Μέχρι το 1930 ονομαζόταν Κασκαβέλι, οπότε και μετονομάστηκε σε Λεοντάρι. Τη νέα του ονομασία οφείλει σε ένα άγαλμα λιονταριού που ανασκάφηκε κοντά στο χωριό και ανήκε σε τύμβο των Θεσπιέων.
Παραπομπές
Λεονταρι Κατηγορία:Αρβανιτοχώρια του νομού Βοιωτίας
Σωτάδης ο Κρης (ποιητής)
Ο Σωτάδης ήταν Αρχαίος Έλληνας λογοτέχνης από την Μαρώνεια Ροδόπης ή την Κρήτη που έζησε τον 3ο αιώνα π.Χ. Την εποχή που ήταν βασιλιάς της Αιγύπτου ο Πτολεμαίος Β΄ Φιλάδελφος (285 π.Χ. - 246 π.Χ.) έζησε στην Αλεξάνδρεια που ήταν διάσημη ως κέντρο λογοτεχνίας, επιστημών και πολιτισμού με την Βιβλιοθήκη της Αλεξάνδρειας. Από το έργο του σώθηκαν μόνο μερικά αποσπάσματα τα οποία ο Ιωάννης Στοβαίος θεωρεί πλαστά. Ο Έννιος μετέφρασε μερικά από τα ποιήματα που ανήκαν στο είδος του, είχε έναν γιο τον Απολλόδωρο για τον οποίο χρεώνεται ότι ανακάλυψε την Καρκινική γραφή. Ο Σωτάδης ήταν ο βασικός εκπρόσωπος στην Ποιητική Σάτιρα που ασχολήθηκε με την Παιδεραστία, έγραψε στην Ιωνική διάλεκτο, τα έργα του αποτελούσαν μυθολογικές παρωδίες όπως η "Εις Άδου κατάβασις", ο "Πρίηπος", η "Αμαζών" κ.ά. Οι κωμωδίες του, των οποίων μόνο οι τίτλοι έχουν διασωθεί, ονομάζονταν "Φλύακες" και "Κίναιδοι". Και όμως η ποίηση αυτή του Σωτάδη επαινείται γενικά από τους παλαιούς ως ευφυής και «χαρίεσσα». Σε ένα από τα ποιήματα του σατύρισε με βαρύτατους χαρακτηρισμούς τον ίδιο τον βασιλιά Πτολεμαίο Β΄ για τον γάμο του με την αδελφή του Αρσινόη Β΄ της Αιγύπτου με την φράση "ρίχνει το καβλί σου σε μιά ανίερη τρύπα". Θ Σωτάδης φυλακίστηκε αλλά κατόπιν δραπέτευσε στην νήσο του Καύνου, τον συνέλαβε ο Πάτροκλος, (ο στρατηγός του Πτολεμαίου), αφού τον έκλεισε σε μολύβδινο κιβώτιο τον πόντισε στο πέλαγος. Ο Βρετανός εξερευνητής Σερ Ρίτσαρντ Φράνσις Μπάρτον (1821–1890), μια γεωγραφική περιοχή που επιτρεπόταν η παιδεραστία στους γηγενείς κατοίκους, πήρε το όνομα της από τον Σωτάδη.
Πηγές
Κατηγορία:Αρχαίοι Έλληνες κωμικοί ποιητές Κατηγορία:Κυνικοί φιλόσοφοι Κατηγορία:Αρχαία ΛΟΑΤ ιστορία
Σερβικές προεδρικές εκλογές 1990
Δικαίωμα ψήφου είχαν 7.033.610 εγγεγραμμένοι ψηφοφόροι. Η προσέλευση τους, ήταν 5.029.123 ( 71,50% ), άκυρα ήταν 169 461 (3,37%). Για τη θέση του προέδρου της Σερβίας ήταν 32 υποψήφιοι.
Αναφορές
Κατηγορία:Σερβικές προεδρικές εκλογές Κατηγορία:Εκλογές στη Γιουγκοσλαβία
Αλέξανδρος Τσουβέλας
Ο Αλέξανδρος Τσουβέλας (Άρτα, 23 Δεκεμβρίου 1981) είναι Έλληνας κωμικός, μίμος και ραδιοφωνικός παραγωγός.
Πληροφορίες
Γεννήθηκε το 1981 με καταγωγή από την Άρτα. Μεγάλωσε στο Περιστέρι Αθηνών. Έγινε ευρέως γνωστός μέσα από το διαδίκτυο, ενώ δίνει παραστάσεις σε όλη την Ελλάδα ως κωμικός stand-up. Επιπλέον, έχει δηλώσει ότι κατά το παρελθόν ασχολήθηκε με το παραδοσιακό τραγούδι.
Παραπομπές
Κατηγορία:Έλληνες Stand Up κωμικοί Κατηγορία:Έλληνες κωμικοί Κατηγορία:Έλληνες ραδιοφωνικοί παραγωγοί Κατηγορία:Μίμοι
Νέα Γαλλία
Η περιοχή κατόπιν διαιρέθηκε σε πέντε αποικίες: τον Καναδά, την Ακαδία, τον Κόλπο Χάντσον, τη Νέα Γη και τη Λουιζιάνα. Η Συνθήκη της Ουτρέχτης οδήγησε στην εγκατάλειψη των γαλλικών διεκδικήσεων στην κεντρική περιοχή της Ακαδίας, τον Κόλπο Χάντσον και τη Νέα Γη, καθώς και στην ίδρυση αποικίας στο Κέιπ Μπρετόν.
Τον 16ο αιώνα, οι περιοχές της Νέας Γαλλίας χρησιμοποιούνταν κυρίως για την εκμετάλλευση των άφθονων φυσικών πόρων, όπως τα γουναρικά, μέσω του εμπορίου με τους ιθαγενείς. Κατά τον 17ο αιώνα άρχισε η άνοδος επιτυχημένων οικισμών στην Ακαδία και το Κεμπέκ. Το 1765 ο πληθυσμός της νέας επαρχίας του Κεμπέκ είχε περίπου 70.000 κατοίκους.
Οι Βρετανοί απέλασαν τους Ακάδιους στη Μεγάλη Αναστάτωση, από το 1755 έως το 1764. Από το 2003, η ημέρα μνήμης για την απέλαση των Ακάδιων είναι η 28η Ιουλίου. Οι απόγονοί τους είναι διασκορπισμένοι στις παραθαλάσσιες επαρχίες του Καναδά, στο Μέιν και στη Λουιζιάνα. Υπάρχουν μικροί πληθυσμοί Ακάδιων στο Σετικάν της Νέας Σκωτίας και στις νήσους Μαγκνταλέν. Κάποιοι μετανάστευσαν στη Γαλλία.
Η Γαλλία παραχώρησε τις υπόλοιπες περιοχές της Νέας Γαλλίας, εκτός των νησιών Σαιν Πιερ και Μικελόν, στην Ισπανία και τη Μεγάλη Βρετανία με τη Συνθήκη του Παρισιού, η οποία έληξε τον Γαλλοϊνδιανικό Πόλεμο. Η Βρετανία έλαβε τις περιοχές ανατολικά του Μισισιπή που απλώνονται μεταξύ των Δεκατριών Αποικιών και της Λουιζιάνας και περιλαμβάνουν την Ακαδία, τον Καναδά και τμήματα της Λουιζιάνας. Η Ισπανία έλαβε τις δυτικές περιοχές, το μεγαλύτερο κομμάτι της Λουιζιάνας. Η Ισπανία επέστρεψε στη Γαλλία το κομμάτι της Λουιζιάνας που κατείχε το 1800, μέσω της μυστικής συνθήκης του Σαν Ιντελφόνσο,αλλά ο Γάλλος ηγέτης Ναπολέων Α΄ Βοναπάρτης την πούλησε στις Ηνωμένες Πολιτείες Αμερικής με την Αγορά της Λουιζιάνας, το 1803, δίνοντας οριστικά τέλος στις γαλλικές προσπάθειες αποίκησης της Βόρειας Αμερικής.
Η Νέα Γαλλία απορροφήθηκε από τον Καναδά και τις Ηνωμένες Πολιτείες. Το μόνο έδαφος της Νέας Γαλλίας που ανήκει μέχρι σήμερα στη Γαλλία είναι οι Νήσοι Σαιν Πιέρ και Μικελόν. Η κληρονομιά της Νέας Γαλλίας είναι σημαντική στον Καναδά, καθώς το Κεμπέκ και οι κάποιες παραπλήσεις περιοχές παραμένουν γαλλόφωνες μέχρι σήμερα. Στις Ηνωμένες Πολιτείες η κληρονομιά της Νέας Γαλλίας περιλαμβάνει πολλά γαλλικά τοπωνύμια και ορισμένους γαλλόφωνους θύλακες.
Πρώιμη εξερεύνηση (1523–1650)
Γύρω στο 1523, ο Φλωρεντίνος θαλασσοπόρος Τζιοβάννι ντα Βερατζάνο έπεισε τον βασιλιά, Φραγκίσκο Α΄, να του αναθέσει μία αποστολή για να βρει ένα δυτικό δρόμο προς το Κατάι (Κίνα). αργότερα τον ίδιο χρόνο, ο Βερατζάνο έκανε πανιά στη Διέππη, και διέσχισε τον Ατλαντικό σε μία μικρή καραβέλα με 50 ανδρες. Αφού εξερεύνησε την ακτή της σημερινής Καρολίνας στις αρχές του επόμενου χρόνου, κατευθύνθηκε βόρεια κατά μήκος τη ακτής, αγκυροβολώντας τελικά στα Νάροους του Κόλπου της Νέας Υόρκης.
Όντας ο πρώτος Ευρωπαίος που ανακάλυψε τον τόπο της σημερινής Νέας Υόρκης, τον ονόμασε Νέα Ανγκουλέμ προς τιμήν του βασιλιά, πρώην κόμη του Ανγκουλέμ. Το ταξίδι του Βερατζάνο έπεισε τον βασιλιά να επιχειρήσει την ίδρυση μίας αποικίας στη νέα γη που ανακαλύφθηκε. Ο Βερατζάνο έδωσε τα ονόματα Francesca και Nova Gallia στη γη μεταξύ της Νέας Ισπανίας (Μεξικό) και της Αγγλικής Νέας Γης.
Το 1534, ο Ιάκωβος Καρτιέ σχεδίασε να διασχίσει τη Χερσόνησο της Γκασπεζίας και κατέλαβε τη γη στο όνομα του Βασιλέως Φραγκίσκου Α΄. ήταν η πρώτη επαρχία της Νέας Γαλλίας. Ωστόσο, οι αρχικές προσπάθειες των Γάλλων να εγκατασταθούν στην περιοχή κατέληξαν σε αποτυχία.
Γαλλικά αλιευτικά σκάφη συνέχισαν να πλέουν στην ατλαντική ακτή και στον Ποταμό του Αγίου Λαυρεντίου, δημιουργώντας φιλίες με τους ιθαγενείς που αποδείχθηκαν σημαντικές όταν η Γαλλία άρχισε να καταλαμβάνει αυτά τα εδάφη. Γάλλοι έμποροι σύντομα συνειδητοποίησαν ότι η περιοχή του Αγίου Λαυρεντίου έσφυζε από ζώα με πολύτιμες γούνες ιδιαίτερα με κάστορες, που είχαν αρχίσει να σπανίζουν στην Ευρώπη. Τελικά, το γαλλικό στέμμα αποφάσισε να αποικίσει την περιοχή για να διασφαλίσει και να επεκτείνει την επιρροή του στην Αμερική.
Άλλες πρώιμες προσπάθειες των Γάλλων για εγκατάσταση στη Βόρεια Αμερική ήταν το Φορτ Καρολίν, που ιδρύθηκε εκεί που σήμερα βρίσκεται η Τζάκσονβιλ (Φλόριντα), το 1564. Προοριζόμενος ως παράδεισος για τους Ουγενότους, η Καρολίν ιδρύθηκε υπό την ηγεσία του Ρενέ Γκουλέν ντε Λωντονιέρ και του Ζαν Ριμπώλτ. Λεηλατήθηκε από τους Ισπανούς υπό τον Πέδρο Μενέντεθ δε Αβιλές ο οποίος τότε ίδρυσε τον οικισμό της Σαιντ Ωγκουστίν στις 20 Σεπτεμβρίου του 1565.
Η Ακαδία και ο Καναδάς (Νέα Γαλλία) κατοικούνταν από ιθαγενείς νομαδικούς Αλγκονκίνους και μη νομαδικούς Ιροκουά. Αυτά τα εδάφη ήταν γεμάτα από ανεκμετάλλευτα και πολύτιμα φυσικά πλούτη τα οποία προσέλκυαν όλη την Ευρώπη. Μέχρι τη δεκαετία του 1580, είχαν στηθεί γαλλικές εμπορικές εταιρίες και είχαν δεσμευτεί πλοία για τη μεταφορά των γουναρικών. Τα περισσότερα από όσα αποκαλύφθηκαν μεταξύ των ιθαγενών και των Ευρωπαίων επισκεπτών τους αυτή περίπου την εποχή δεν είναι γνωστά ελλείψει ιστορικών καταγραφών.
Παραπομπές
Κατηγορία:Ιστορία του Καναδά Κατηγορία:Ιστορία των Ηνωμένων Πολιτειών Κατηγορία:Ιστορία της Γαλλίας Κατηγορία:Πρώην κράτη της Βόρειας Αμερικής
Σιουδάδ Νεσαουαλκόγιοτλ
Η Σιουδάδ Νεσαουαλκόγιοτλ (ισπανικά: Ciudad Nezahualcóyotl, ισπανική προφορά ΔΦΑ : [sjuˈðað nesawalˈkoʝotɬ]), ή συχνότερα γνωστή ως Σιουδάδ Νέσα (Ciudad Neza), είναι μια πόλη και δήμος στην Πολιτεία του Μεξικού, στη βορειοανατολική γωνία της Ομοσπονδιακής Περιφέρειας (Distrito Federal): είναι έτσι μέρος της μητροπολιτικής περιοχής της Πόλης του Μεξικού. Πήρε το όνομά της από τον Νεζαουαλκόγιοτλ ή Νεσαουαλκόγιοτλ (ισπ. Nezahualcóyotl), τον ποιητή και βασιλιά του κοντινού Τεξκόκο, και χτίστηκε στην αποστραγγισμένη κοίτη της λίμνης Τεξκόκο. Το όνομα Νεσαουαλκόγιοτλ προέρχεται από την Νάουατλ, και σημαίνει «νηστικό κογιότ».
Μέχρι τις αρχές του 20ού αιώνα στην περιοχή της Σιουδάδ Νέσα βρίσκονταν κατάλοιπα της λίμνης Τεξκόκο. Η επιτυχημένη αποξήρανση της λίμνης οδήγησε στη δημιουργία νέας γης, η οποία μοιράστηκε σε νέους ιδιοκτήτες. Η πόλη έλαβε καθεστώς δήμου το 1963. Σήμερα, σύμφωνα με την απογραφή του 2010 στη πόλη ζουν 1.104.585 άτομα.
thumb|left|Άγαλμα του Νεσαουαλκόγιοτλ στην κύρια πλατεία Η πόλη φιλοξένησε το Παγκόσμιο Κύπελλο το 1986 και είναι η έδρα της ποδοσφαιρικής ομάδας Τόρος Νέσα (Toros Neza).
Εξωτερικοί σύνδεσμοι
Κατηγορία:Πόλεις του Μεξικού
Λουίς Λουρένσο
Ο Λουίς Κάρλος Λουρένσο Ντα Σίλβα (πορτ.: Luís Carlos Lourenco Da Silva, γεν. 1983) είναι Πορτογάλος ποδοσφαιριστής με καταγωγή από την Ανγκόλα, διεθνής με την εθνική ελπίδων της Πορτογαλίας, ο οποίος αγωνίζεται στον Πανιώνιο.
Είναι μεσοεπιθετικός και αγωνίζεται με το νούμερο "50". Έχει ύψος 1,74 και βάρος 76 κιλά.
Βιογραφικό
Ο Λουίς Λουρένσο γεννήθηκε στος 5 Ιουνίου 1983. Πρωτοέπαιξε μπάλα στη Σπόρτινγκ Λισαβόνας τη σεζόν 2000-01. Στη συνέχεια αγωνίστηκε σε πολλούς συλλόγους της Αγγλίας (Μπρίστολ Σίτι, Όλνταμ) και της Πορτογαλίας (Μπελενένσες, Λεϊρία, Σετούμπαλ), πριν δοκιμάσει την τύχη του στον Πανιώνιο τον Ιανουάριο του 2007. Εν τω μεταξύ έγινε διεθνής με την εθνική ελπίδων της Πορτογαλίας.
Στον Πανιώνιο έκανε έναν πολύ καλό δεύτερο γύρο τη σεζόν 2006-07 βοηθώντας το σύλλογο να κερδίσει μια θέση στο Κύπελλο ΟΥΕΦΑ. Έπαιξε σε 13 ματς και σημείωσε 4 γκολ, κάνοντας καλές εμφανίσεις σε κρίσιμους αγώνες. Τον Ιούνιο ο ομάδα του έκανε συμβόλαιο για δύο έτη, ως τις 30/6/2009. Όμως, την επόμενη σεζόν είχε μια άτυχη χρονιά. Τραυματίστηκε μόλις στην πρώτη αγωνιστική στον αχίλλειο τένοντα κι έκτοτε οι εμφανίσεις του σε αγώνες ήταν ελάχιστες. Τελικά, δεν απέφυγε την εγχείριση. Τη σεζόν 2008-09, αν και είναι υγιής, έχει χάσει τη θέση του στη βασική ενδεκάδα και στο τέλος της σεζόν αποδεσμεύτηκε.
Πηγές
Κατηγορία:Μέσοι ποδοσφαιριστές Κατηγορία:Πορτογάλοι ποδοσφαιριστές Κατηγορία:Ποδοσφαιριστές Πανιωνίου Κατηγορία:Ποδοσφαιριστές Σπόρτινγκ Λισαβόνας Κατηγορία:Ανγκολανοί ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές ΟΝ Λεϊρία Κατηγορία:Ποδοσφαιριστές Εθνικής Πορτογαλίας Κ20 Κατηγορία:Ποδοσφαιριστές Εθνικής Πορτογαλίας Κ21 Κατηγορία:Ποδοσφαιριστές Μπρίστολ Σίτι Κατηγορία:Ποδοσφαιριστές Μορειρένσε ΦΚ Κατηγορία:Ποδοσφαιριστές Όλντχαμ Αθλέτικ Κατηγορία:Ποδοσφαιριστές ΚΦ Ος Μπελενένσες Κατηγορία:Ποδοσφαιριστές Βιτόρια Σετούμπαλ Κατηγορία:Ποδοσφαιριστές Α.Ο. Κέρκυρας Κατηγορία:Ποδοσφαιριστές Σπόρτινγκ Λισαβόνας Β
EN 1992
Ο EN 1992, γνωστός ως ΕΥΡΩΚΩΔΙΚΑΣ 2: Σχεδιασμός φορέων από Σκυρόδεμα, είναι μία σειρά Ευρωπαϊκών Προτύπων, γνωστοί ως Ευρωκώδικες, που ορίζει τις τεχνικές προδιαγραφές για το σχεδιασμό των κτιρίων και των έργων Πολιτικού Μηχανικού που κατασκευάζονται από άοπλο, οπλισμένο και προεντεταμένο σκυρόδεμα. Είναι συμβατός με τις αρχές και τις απαιτήσεις ασφαλείας και λειτουργικότητας των κατασκευών, τις βάσεις του σχεδιασμού και ελέγχου τους που περιλαμβάνονται στο Πρότυπο EN 1990: Βάσεις του σχεδιασμού των κατασκευών.
Ο Ευρωκώδικας 2 προορίζεται για χρήση σε συνδυασμό με τα πρότυπα:
Τα τμήματα του Ευρωκώδικα 2, τα οποία είχαν μεταφραστεί στα Ελληνικά ως τον Οκτώβριο του 2004, περιλαμβάνουν τα ακόλουθα μέρη:
Ειδικότερα:
Μέρος 1-1: Γενικοί Κανόνες και Κανόνες για κτίρια
Ο EN 1992-1-1 περιλαμβάνει τις βασικές αρχές του σχεδιασμού των κατασκευών από άοπλο, οπλισμένο και προεντεταμένο σκυρόδεμα, με συνήθη ή ελαφρά αδρανή, καθώς και τους ειδικούς κανόνες για κτίρια. Ο EN 1992-1-1 απαρτίζεται από τα κάτωθι κεφάλαια.
Ο EN 1992-1-1 δεν καλύπτει:
Μέρος 1-2: Γενικοί Κανόνες: Δομοστατικός σχεδιασμός έναντι πυρκαγιάς
Ο EN 1992-1-2 περιγράφει τις αρχές, τις απαιτήσεις και τους κανόνες για το δομοστατικό σχεδιασμό κτηρίων που εκτίθενται σε πυρκαγιά. Aναφέρεται στο σχεδιασμό φορέων σκυροδέματος για την τυχηματική κατάσταση σχεδιασμού έναντι πυρκαγιάς και προορίζεται προς χρήση μαζί με τα EN 1992-1-1 και EN 1991-1-2. Ο ΕΝ 1992-1-2 περιορίζεται στον εντοπισμό των διαφορών από, και ή στη συμπλήρωση του, σχεδιασμού έναντι συνήθων θερμοκρασιών δράσεων και αναφέρεται μόνον σε παθητικές μεθόδους πυροπροστασίας χωρίς να καλύπτει ενεργητικούς μεθόδους.
Μέρος 2: Γέφυρες από οπλισμένο και προεντεταμένο σκυρόδεμα
Ο EN 1992-2 περιγράφει τις αρχές, τις απαιτήσεις και τους κανόνες για το δομοστατικό σχεδιασμό γεφυρών από οπλισμένο ή προεντατεμένο σκυρόδεμα.
Μέρος 3: Υδατοδεξαμενές και κατασκευές υπό υδατοφόρτιση
Ο EN 1992-3 περιγράφει τις αρχές, τις απαιτήσεις και τους κανόνες για το δομοστατικό σχεδιασμό υδατοδεξαμενών και κατασκευών υπό υδατοφόρτιση.
Εξωτερικοί σύνδεσμοι
Κατηγορία:Ευρωπαϊκή Ένωση Κατηγορία:Τυποποίηση Κατηγορία:Επιστήμη Πολιτικού Μηχανικού
Μουσείο Άλατος Μεσολογγίου
Το Mουσείο Άλατος Μεσολογγίου βρίσκεται σε παραθαλάσσια τοποθεσία πολύ κοντά στον οικισμό της Τουρλίδας και απέχει περίπου 5,5 χλμ. από την πόλη του Μεσολογγίου. Η κτιριακή του υποδομή βρίσκεται δίπλα στις παρακείμενες αλυκές Τουρλίδας. Στεγάζεται σε κτίριο που οικοδομήθηκε το 1946. Ο εκθεσιακός του χώρος απλώνεται σε έξι διαφορετικές θεματικές αίθουσες. Ανήκει στα λεγόμενα θεματικά μουσεία και πρόκειται για το μοναδικό μουσείο άλατος στην Ελλάδα.
Ιδρύθηκε το 2010 με πρωτοβουλία του Κέντρου Λόγου και Τέχνης «Διέξοδος» με έδρα το Μεσολόγγι, δηλαδή από τον δικηγόρο Νίκο Κορδόση και τη σύζυγό του Δέσποινα Κανελλή - Κορδόση.
Εγκαινιάστηκε το Σεπτέμβριο του 2020.
Στο μουσείο ο επισκέπτης έχει τη δυνατότητα να μάθει «οτιδήποτε σχετίζεται με το αλάτι από την πρώτη εμφάνισή του στον πλανήτη, μέχρι τις μέρες μας, δηλαδή τη σχέση του με
Ιστορία του μουσείου
Η Ιερή Πόλη του Μεσολογγίου, με βαρύ ιστορικό – πολιτιστικό παρελθόν και με 20.000 μονίμως διαβιούντες κατοίκους, αποτελεί την έδρα του ομώνυμου δήμου που έχει πληθυσμό 41.500 κατοίκων.